Gholfdag ten bate van behoeftiges | Netwerk24
Gholfdag ten bate van behoeftiges
Die Koppie Alleen Rapportryerskorps hou op Saterdag 17 November sy jaarlikse gholfdag ten bate van die Welriedal-jeugsorgsentrum in Riebeeckstad.
Dit vind by die Oppenheimer-gholfbaan in Welkom plaas en spelers kan van 07:30 tot 12:30 afslaan.
Die formaat is IPS.
Lede betaal R160, lede van ander klubs R180 en nie-lede R200. Groot pryse is op die spel en die korps loot ook ’n fiets van R3 000 uit.
Die trekking sal tydens die gholfdag gehou word. Lootjies kos R20 en is ook ten bate van die jeugsorgsentrum. Kaartjies vir die trekking is by Spar in Riebeeckstad en op die dag van die kompetisie op die baan beskikbaar. Bel Kallie van Niekerk by 083-262-0630.